ЦIарца муьлха мила ву, хьенан ву хаьа, муьлхачу динехь ву хаьа. ЦIе тиллар лараме гIуллакх долу дела цуьнан бакъо шариIато дега дIаелла. ХIунда? ЦIе тилларехь берана цхьаьнгга а зулам ца дайта, боьха, ирча цIе тиллина бер цхьаьнгга а сийсаз ца дайта. Да ма ву Далла хьалха берах жоп дала дезаш верг. Цу хьокъехь да ненан лаам хIун бу хьажа мегар ду, нана сийлахь ю, бертахь дерг беркате ду. Нагахь и шиъ къовсаме далахь, вай лакхахь ма-аллара, бакъо дегахь ю. Ден тIаьхье ма ю иза, цуьнан фамили ма ю.